CELEX: 62014TN0241
Language: et
Date: 2014-04-22 00:00:00
Title: Kohtuasi T-241/14 P: Jean-Pierre Bodson jt 22. aprillil 2014 esitatud apellatsioonkaebus Avaliku Teenistuse Kohtu 12. veebruari 2014 . aasta otsuse peale kohtuasjas F-83/12: Bodson jt versus EIP

14.7.2014   
            
            
               ET
            
            
               Euroopa Liidu Teataja
            
            
               C 223/18
            
         Jean-Pierre Bodson jt 22. aprillil 2014 esitatud apellatsioonkaebus Avaliku Teenistuse Kohtu 12. veebruari 2014. aasta otsuse peale kohtuasjas F-83/12: Bodson jt versus EIP
   (Kohtuasi T-241/14 P)
   2014/C 223/23
   Kohtumenetluse keel: prantsuse
   
      Pooled
   
   
      Apellatsioonkaebuse esitajad: Jean-Pierre Bodson (Luxembourg, Luksemburg); Dalila Bundy (Cosnes-et-Romain, Prantsusmaa); Didier Dulieu (Roussy-le-Village, Prantsusmaa); Marie-Christel Heger (Nospelt, Luksemburg); Evangelos Kourgias (Senningerberg, Luksemburg); Manuel Sutil (Luxembourg); Patrick Vanhoudt (Gonderange, Luksemburg) ja Henry von Blumenthal (Bergem, Luksemburg) (esindaja: advokaat L. Levi)
   
      Teine menetluspool: Euroopa Investeerimispank
   
      Nõuded
   
   Apellatsioonkaebuse esitajad paluvad Üldkohtul:
   
               —
            
            
               tühistada Euroopa Liidu Avaliku Teenistuse Kohtu 12. veebruari 2014. aasta otsus kohtuasjas F-83/12;
            
         
               —
            
            
               sellest tulenevalt rahuldada apellantide esimeses astmes esitatud nõuded ja seega:
               
                           —
                        
                        
                           tühistada otsused kohaldada hagejatele lisatasu vastavalt uuele tulemuslikkuse süsteemile, nagu see nähtub haldusnõukogu 14. detsembri 2010. aasta otsusest ning halduskomitee 9. novembri 2010. aasta ja 16. novembri 2011. aasta otsustest; üksikotsus rakendamise kohta sisaldub 2012. aasta aprilli töötasu teatises, millest asjaomased isikud said kõige varem teada 22. aprillil 2012;
                        
                     
                           —
                        
                        
                           seetõttu
                           
                                       —
                                    
                                    
                                       mõista vastustajalt välja töötasu vahe, mis tuleneb haldusnõukogu 14. detsembri 2010. aasta otsusest ning halduskomitee 9. novembri 2010. aasta ja 16. novembri 2011. aasta otsustest võrreldes eelmise boonussüsteemi kohaldamisega; sellele töötasu vahele tuleb lisada viivitusintress EKP määras, mida on suurendatud kolme punkti võrra, alates 22. aprillist 2012 kuni täieliku maksmiseni;
                                    
                                 
                                       —
                                    
                                    
                                       mõista vastustajalt välja hüvitis kahju eest, mis tekkis ostujõu kaotusest ning mida esialgu hinnatakse aequo et bono1,5 %-le iga hageja igakuisest töötasust;
                                    
                                 
                     
                           —
                        
                        
                           teise võimalusena juhul, kui vastustaja ei esita dokumente vabatahtlikult, paluda menetlust korraldavate meetmete raames esitada vastustajal järgmised dokumendid:
                           
                                       —
                                    
                                    
                                       EIP haldusnõukogu 13. detsembri 2011. aasta koosoleku protokoll;
                                    
                                 
                                       —
                                    
                                    
                                       personaliosakonna koostatud 22. juuni 2011. aasta (RH/P&O/2011-119), 20. oktoobri 2011. aasta (RH/P&O/2011-74) ja 25. jaanuari 2012. aasta eelnõud;
                                    
                                 
                     
                           —
                        
                        
                           mõista kõik kohtukulud välja vastustajalt;
                        
                     
         
               —
            
            
               mõista mõlema kohtuastme kohtukulud välja vastustajalt.
            
         
      Väited ja peamised argumendid
   
   Apellatsioonkaebuse põhjenduseks esitavad apellandid viis väidet.
   
               1.
            
            
               Esimese väite kohaselt on rikutud menetlusnorme osas, milles Avaliku Teenistuse Kohus keeldus kohaldamast apellantide taotletud menetlust korraldavaid meetmeid.
            
         
               2.
            
            
               Teise väite kohaselt on rikutud lepingulise töösuhte ja personalieeskirjadest tuleneva töösuhte olemuslikku erinevust ja töösuhte põhitingimusi, nõusolekuprotokolli on õiguslikult ebaõigesti kvalifitseeritud, moonutatud on toimikus sisalduvaid asjaolusid ning kohus on rikkunud põhjendamiskohustust.
            
         
               3.
            
            
               Kolmanda väite kohaselt on rikutud omandatud õigusi, õiguspärase ootuse põhimõtet ning põhjendamiskohustust.
            
         
               4.
            
            
               Neljanda väite kohaselt on rikutud õiguskindluse, tagasiulatuva jõu puudumise, ja etteennustatavuse põhimõtteid, samuti hoolitsemiskohustust ja põhjendamiskohustust.
            
         
               5.
            
            
               Viienda väite kohaselt ei ole kontrollitud ilmset hindamisviga ja toimikus sisalduvaid asjaolusid on moonutatud.